Neeraj Chopra gets SUV দেশৰ বাবে অলিম্পিকত স্বৰ্ণ পদক জয় কৰা নীৰজ চোপ্ৰাই প্ৰত্যাশিতভাৱেই এটাৰ পাছত আন এটা উপহাৰ, পুৰস্কাৰ তথা সম্বৰ্দ্ধনা লাভ কৰি গৈছে।
নীৰজ চোপ্ৰাই শনিবাৰে লাভ কৰিলে এখন বিশেষ গাড়ী। সেইদৰে আইপিএলৰ ফ্ৰেন্সাইজি চেন্নাই ছুপাৰ কিংছেও সম্বৰ্দ্ধনা জনালে জেভলিন থ্ৰ'ৱাৰ নীৰজক।
টকিঅ' অলিম্পিকত স্বৰ্ণ জয় কৰাৰ পাছতে মহিন্দ্ৰা কোম্পানীৰ মালিক আনন্দ মহিন্দ্ৰাই নীৰজক এখন বিশেষ গাড়ী উপহাৰ দিয়াৰ কথা ঘোষণা কৰিছিল।
নীৰজৰ বাবেই গাড়ীখন বিশেষভাৱে নিৰ্মাণ কৰা হৈছে। সেই গাড়ীখন নীৰজে এতিয়া লাভ কৰিলে। খেলুৱৈগৰাকীয়ে XUV700 ৰ সৈতে নিজৰ ছবিও প'ষ্ট কৰিছে।
নীৰজৰ খুব পছন্দ হৈছে গাড়ীখন। শীঘ্ৰেই সেইখনত উঠি ফুৰিবলৈযোৱাৰ কথাও ক'লে। ইপিনে, দেৱালীৰ পূৰ্বে নীৰজক বিশেষ উপহাৰ দিবলৈ পাই আনন্দিত হৈছে আনন্দ মহিন্দ্ৰা।
আনহাতে, মহেন্দ্ৰ সিং ধোনীৰ চেন্নাই ছুপাৰ কিংছেও দেওবাৰে নীৰজৰ হাতত এটা জাৰ্ছি তুলি দিয়ে। জাৰ্ছিটোৰ নম্বৰ হৈছে ৮৭৫৮। টকিঅ' ৮৭.৫৮ মিটাৰ জেভলিন থ্ৰ' কৰি স্বৰ্ণ আজুৰিছিল নীৰজে। সেই নম্বৰ খচিত কৰা হৈছে জাৰ্ছিটোত।
The one with the Golden boy @Neeraj_chopra1 ! Super happy to hand our 💛 to the arms that made us proud!
অৱশ্যে, চিএছকেই কেবল জাৰ্ছিয়েই নহয়, লগতে ১ কোটি টকাৰ নগদ পুৰস্কাৰো দিছে নীৰজক।
Covid Update অ'মিক্ৰণৰ আতংকৰ মাজতে ৰাজ্যত নতুনকৈ কিমান আক্ৰান্ত হ'ল কোভিডত; মৃত্যু কিমানৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
